Id-Deċiżjoni tal-Kunsill
tas-26 ta' Mejju 1987
dwar l-applikazzjoni bejn il-Komunità u l-Isvizzera tad-disposizzjonijiet stabbiliti fis-Sezzjonijiet II u III tal-Ftehim dwar it-Trasport Internazzjonali bit-triq ta' Passiġġieri permezz ta' Servizzi Okkażjonali ta' Coach u Xarabank (ASOR)
(87/286/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi il-Komunità Ekonomika Ewropea, u b'mod partikolari l-Artikolu 75 tiegħu,
Wara li kkunsidra il-proposta mill-Kummissjoni [1], Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi l-Ftehim dwar it-Trasport Internazzjonali bit-Triq ta' Passiġġieri bit-Triq permezz ta' Servizzi Okkażjonali ta' Coach u bix-Xarabanks (ASOR) kien approvat f'isem il-Komunità Ekonomika Ewropea skond id-Deċiżjoni 82/505/KEE [4]; billi l-ASOR daħal fis-seħħ fl-1 ta' Diċembru 1983 bejn il-Komunità Ekonomika Ewropea, il-Finlandja, in-Norveġja, l-Isvezja u t-Turkija; billi l-ASOR daħal fis-seħħ fl-1 ta' Ġunju 1986 għall-Awstrija;
Billi l-ASOR ma daħalx fis-seħħ fil-każ ta' l-Isvizzera sa l-1 ta' Jannar 1987; billi jsegwi mill-Artikolu 18(4) li d-disposizzjonijiet tas-Sezzjonijiet II u III ta' l-ASOR għandhom japplikaw għall-Isvizzera mill-1 ta' Awissu 1987;
Billi l-Isvizzera talbet il-kunsens tal-partijiet kontraenti l-oħrajn biex imexxu din id-data "l quddiem għall-1 ta' April 1987, in vista ta' l-iżvantaġġi prattiċi u ekonomiċi li kienu jirriżultaw mill-applikazzjoni tas-Sezzjonijiet II u III ta' l-ASOR għall-Isvizzera f'nofs l-istaġun turistiku;"
Billi huwa approprjat għal raġunijiet prattiċi, ekonomiċi u politiċi li l-ASOR japplika mill-1 ta' Ġunju fs1987,
IDDEĊIEDA KIF ĠEJ
L-uniku Artikolu
Il-Komunità Ekonomika Ewropea taċċetta li d-disposizzjonijiet stabbiliti fis-Sezzjonijiet II u III tal-Ftehim dwar it-Trasport Internazzjonali bit-Triq ta' Passiġġieri permezz ta' Servizzi Okkażjonali ta' Coach jew bix-Xarabanks (ASOR) għandu japplika bejn il-Komunità u l-Isvizzera mill-1 ta' Ġunju 1987
Magħmul fi Brussel, fis-26 ta' Mejju 1987.